**Գորտի կաշի** (անգլ.՝ *Frog Skin*), ԱՄՆ բանակի դաշտային համազգեստի քողարկաներկման նախշ բծերով ու ձևախախտող գունավորմամբ, որը թույլ է տվել ձուլվել շրջակա միջավայրին։

M1942 Frog Skin
---------------

Քողարկաներկում Duck Hunter
Քողարկաներկումը (Duck Hunter անվանումով) ստեղծվել է այգեգործ և Sunset, Better House and Gardens ու San Francisco Chronicle ամսագրերի խմբագիր Նորվել Գիլեսպին։

M1942 Frog Skin դարձել է Միացյալ Նահանգների զինված ուժերի առաջին փորձը՝ ներդնել ձևախախտող քողարկող նախշով համազգեստ։ Դեռ նախքան պատերազմը՝ 1940 թվականին, ԱՄՆ բանակի ինժեներական կորպուսը ձեռնամուխ է եղել զինված ուժերի համար քողարկաներկում մշակելուն։ Մշակման գործընթացն ստիպված են եղել արագացնել, որովհետև 1942 թվականի հուլիսին գեներալ Դուգլաս Մաքարթուրը խնդրել է ջունգլիներում գործելու համար քողարկաներկված 150 000 համազգեստ ծովային հետևակի համար։ Duck Hunter-ի հիման վրա ստեղծված М1942 քողարկաներկումը մի կողմից եղել է հնգագույն բծավոր նախշ կանաչ ֆոնի վրա, մյուս կողմից՝ եռագույն «ծովափնյա» գունավորում մուգ ֆոնի վրա։

Հետպատերազմյան օգտագործում
--------------------------

Միացյալ Նահանգները «Գորտի կաշի» համազգեստը վաճառել են Ֆրանսիային, որը փոխանցել է Արտասահմանյան լեգեոնի 1-ին և 2-րդ պարաշյուտային գնդին, որն այդ ժամանակ մասնակցում էր Հնդկաչինի պատերազմին։ 1961 թվականին կուբացի էմիգրանտներից կազմված Բրիգադ 2506-ին Կենտրոնական հետախուզական վարչությունը հատկացրել է «գորտի կաշի» քողարկաներկմամբ համազգեստ Խոզերի ծոցը ներխուժելուց առաջ։ Վիետնամի պատերազմի ժամանակ Միացյալ Նահանգների հատուկ նշանակության զորքերը «Մոնտանյար» գործողության շրջանակներում «գորտի կաշի» քողարկաներկմամբ համազգեստ են տվել թհիոնգ ժողովրդի ներկայացուցիչներին, որ կռվում էին կոմունիստ պարտիզանների դեմ։

Նման քողարկանաշխեր
------------------

Երկար տարիներ Frog Skin քողարկաներկմանը նման քողարկանախշեր են մշակվել աշխարհի բազմաթիվ երկրներում։ Գերմանական Flecktarn քողարկաներկումը բամզագույն (3-6 գույն) բծավոր նախշ է, որն ստեղծում է հղկման էֆեկտ՝ վերացնելով գունային կոշտ սահմանները։ Ավստրալիական հնգագույն Disruptive Pattern Camouflage Uniform-ն իր հերթին հիմնված է ամերիկյան American jungle camouflage patterns-ի վրա, բայց օգտագործում է այլ գուներանգներ։

Պատկերասրահ
-----------

* ԱՄՆ ծովային հետևակի ռեյդերներ М1942 քողարկաներկումով, 1944 թվականԱՄՆ ծովային հետևակի ռեյդերներ М1942 քողարկաներկումով, 1944 թվական
* Ամերիկացի զինծառայող M1942 Frog Skin քողարկանախշով համազգեստով, Նորմանդիա, 1944 թվականի հուլիսԱմերիկացի զինծառայող M1942 Frog Skin քողարկանախշով համազգեստով, Նորմանդիա, 1944 թվականի հուլիս
* Ամերիկացի խորհրդական և դեգար զինվորներ Frog skin քողարկաներկումով, Վիետնամ, 1964 Ամերիկացի խորհրդական և դեգար զինվորներ Frog skin քողարկաներկումով, Վիետնամ, 1964
* Ամերիկացի խորհրդատու М1942 քողարկաներկումով, Վիետնամ, 1964Ամերիկացի խորհրդատու М1942 քողարկաներկումով, Վիետնամ, 1964
* Արտասահմանյան լեգեոնի պարաշյուտիստներ Frog skin քողականերկումովԱրտասահմանյան լեգեոնի պարաշյուտիստներ Frog skin քողականերկումով

Տես նաև
-------

* Ռազմական քողարկաներկման նախշերի ցանկ

Ծանոթագրություններ
------------------

1. 1 2 3  "'FROGSKIN' PATTERN". *Eastman Leather Clothing Blog*. Արխիվացված է the original 2014 թ․ հուլիսի 14-ին. Retrieved 2018 թ․ դեկտեմբերի 2.
2. ↑  "Exploratorium: Frogs Disappearing Act". Արխիվացված է the original 2014 թ․ հուլիսի 14-ին. Retrieved 2018 թ․ նոյեմբերի 14.
3. ↑  "USA - Camopedia" (in անգլերեն). camopedia.org. Retrieved 2018 թ․ դեկտեմբերի 2.
4. ↑  Kamouflage.net: US Jungle Camouflage
5. ↑  "US WW2 Camoflage Uniforms". Արխիվացված է the original 2014 թ․ նոյեմբերի 26-ին. Retrieved 2018 թ․ դեկտեմբերի 2.
6. 1 2  The Complex Guide to Camo
7. 1 2 3  "A Short History of Camouflage". *Toronto Standard Media Company Limited* (in անգլերեն). Retrieved 2018 թ․ դեկտեմբերի 2.
8. 1 2  "Немецкий камуфляж Flecktarn" (in ռուսերեն). forma-odezhda.ru. Retrieved 2018 թ․ դեկտեմբերի 2.

Արտաքին հղումներ
----------------

* USA Camouflage Patterns

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2777103240 |

 |